ZMLUVA O DIELO č.
uzavretá podľa § 536 a nasledujúcich Obchodného zákonníka

Zmluvné strany

 Objednávateľ:		Košický samosprávny kraj
 sídlo:		Námestie Maratónu mieru č. 1, 042 66 Košice
 zastúpený:		JUDr. Zdenko Trebuľa, predseda
 IČO:		35541016
 DIČ:		2021624924
 bankové spojenie:		Štátna pokladnica
 číslo účtu:		SK22 8180 0000 0070 0027 1435
 osoby oprávnená jednať
 vo veciach zmluvných:	Ing. Adriana Šebešová
 telefón:		055/7268340
 e-mail:		adriana.sebesova@vucke.sk 

definovaný ako „objednávateľ“

Dodávateľ:		   	
Sídlo:		   		
Zastúpený:		   	
IČO:		   		
IČ pre DPH:	   		
DIČ:		   		
Bankové spojenie: 	   	
Číslo účtu: 		   	

Osoby oprávnené jednať za dodávateľa:

definovaný ako „dodávateľ“

I.
Predmet zmluvy

   1.	Predmetom zmluvy je záväzok dodávateľa na dodanie, montáž a osadenie zvislého dopravného značenia na pozemných komunikáciách I., II. a III. triedy Košického samosprávneho kraja (ďalej len „tovar a práce“),  podľa dohodnutých podmienok a záväzok objednávateľa za riadne dodaný tovar a práce zaplatiť dohodnutú cenu. 
   2.	Zvislé dopravné značenie (ďalej „DZ“) bude pozostávať z návestného dopravného značenia IS11, IS11a  o rozmere 2000 x 1500 mm, resp. 1500 x 2000 mm v celkovom počte 47 ks a smerového dopravného značenia IS23 o rozmere 1500 x 330 mm, 1500 x 500 mm v celkovom počte 56 ks.
   3.	Dodávateľ  sa zaväzuje dodať tovar a práce podľa podmienok uvedených v tejto zmluve, ktorej prílohu č. 1 bude tvoriť technická dokumentácia obsahujúca projekt dopravného značenia vrátane výkazu výmer. Dodávateľ sa zaväzuje, že na predmet plnenia použije materiály, ktoré budú spĺňať technické požiadavky dohodnuté v zmluve, a ktoré si dodávateľ na tento účel zabezpečí vo vlastnom mene a na vlastnú zodpovednosť.
   4.	Technické podmienky dodania predmetu zákazky:
a)	Zvislé DZ musí spĺňať všetky platné právne a technické predpisy. Vyrobené a osadené musí byť v zmysle Vyhlášky MV SR 9/2009 Z z., STN 01 8020: 2000  Dopravné značky na pozemných komunikáciách, Z1:2003 a Z2: 2005, STN EN 12899-1: 2003  Trvalé zvislé dopravné značky, TP 012 Použitie zvislých a vodorovných DZ na pozemných komunikáciách, TP 08/2014  „Označovanie kultúrnych  cieľov a atraktivít cestovného ruchu na pozemných  komunikáciách“ a ostatných technických noriem a predpisov uvedených v tomto TP.
b)	DZ - základná  plocha, subplocha,  písmo,  symbolika a grafika navrhovaných  zvislých DZ budú vyrobené  z reflexnej fólie triedy 1 v zmysle  platných  certifikátov a podľa TP  012 – použitie zvislých  a vodorovných  dopravných značiek na pozemných komunikáciách -  tabuľka 4,  musia mať požadované svetelno-technické vlastnosti a merný súčiniteľ svietivosti spätne reflexných materiálov nesmie  klesnúť počas  záruky pod požadované  hodnoty v zmysle STN 018020,
c)	vylepovanie  zvislých DZ bude zabezpečené pokiaľ možno z jedného balu  (kusu) fólie,
d)	na prednú stranu zvislej DZ  môže  byť  aplikovaný  materiál zabraňujúci roseniu a tiež materiál chrániaci prednú stranu DZ  pred poškodením farbami. Môžu byť použité iba také materiály,  ktoré sú  doporučené výrobcom použitej retroreflexnej fólie,
e)	pre zabezpečenie a predĺženie životnosti  zvislých DZ IS11  požadujeme, aby komponenty tvoriace  retroreflexnú a farebnú časť zvislých DZ nevykazovali žiadny vyvýšený povrch – reliéf, t.j. aplikácia retroreflexnej  fólie  na  fóliu,

II.
Podmienky dodania tovaru

1.	Dodávateľ bude pri plnení zmluvy postupovať s odbornou starostlivosťou.
2.	Dodávateľ sa zaväzuje dodať tovar a práce na svoje náklady a na vlastné nebezpečenstvo.
3.	Dodávateľ sa zaväzuje dodržiavať pravidlá bezpečnosti a ochrany zdravia pri práci.
4.	Dodávateľ bude zodpovedať za čistotu komunikácií pri osadzovaní dopravného značenia a na vlastné náklady odstráni odpady, ktoré budú výsledkom jeho činnosti.
5.	Dodávateľ zodpovedá počas vykonávania prác  za prípadné škody spôsobené objednávateľovi  alebo tretím osobám.
6.	Dodávateľ sa zaväzuje dodržiavať všeobecné záväzné predpisy, technické normy a podmienky tejto zmluvy.
7.	Dodávateľ sa bude riadiť východiskovými podkladmi objednávateľa, jeho pokynmi a vyjadreniami dotknutých orgánov štátnej správy.
8.	Dodávateľ vykoná predmet plnenia s vhodným technickým zariadením a v kvalite zodpovedajúcej norme STN 018020.
9.	V prípade, že objednávateľ zistí počas realizácie plnenia odchýlky v kvalite požadovaných materiálov, alebo od technicko-kvalitatívnych požiadaviek, ktoré sú v súťažných podkladoch, tak dodávateľ na vlastné náklady vykoná opravu tovaru a prác.
10.	Objednávateľ je oprávnený vykonávať priebežnú kontrolu dodávky tovaru a prác.
11.	Objednávateľ sa zaväzuje poskytnúť súčinnosť pri dodaní tovaru a prác.
12.	Objednávateľ skontroluje dodaný tovar a práce a preberie predmet plnenia.
13.	Preberanie tovarov a prác sa bude riadiť ustanoveniami tejto zmluvy a bude realizované písomnou formou.
14.	Dodávateľ bude viesť stavebný denník o vykonaných prácach, ktorý predloží pri preberacom konaní spolu s certifikátmi na použitý a zabudovaný výrobok, certifikát kvality vydaný nezávislou inštitúciou, ktorým sa potvrdzuje zabezpečenia plnenia noriem zabezpečenia kvality uchádzačom.
15.	Pri preberaní tovaru  bude potrebné predložiť dodací list spolu s platnými certifikátmi preukázania zhody na dodaný tovar a fotodokumentáciu o zrealizovanom diele na CD/DVD nosiči. 

III.
Miesto a lehota vykonania diela

1.	Lehota na dodanie tovaru a  prác je do 10.12.2017.
2.	Miesto dodania tovaru a prác: pozemné komunikácie I.,II. a III. triedy Košického samosprávneho kraja.
3.	Objednávateľ má právo odmietnuť prevzatie tovaru a prác v prípade, ak nebude tovar a práce dodaný v súlade s touto zmluvou.

Čl. III.
Cena diela a platobné podmienky

1.	Cena za dielo je stanovená ako maximálna podľa zákona č. 18/1996 Z. z. o cenách v znení neskorších predpisov a na základe cenovej ponuky predloženej zhotoviteľom vo verejnej súťaži vyhlásenej postupom určeným pre zákazku s nízkou hodnotou.
2.	Cena za dielo je zmluvnými stranami dohodnutá vo výške ...................... € (slovom  .................................. eur). Zhotoviteľ nie je / je  platiteľom DPH.
3.	Objednávateľ sa zaväzuje uhradiť zhotoviteľovi cenu za dielo na základe faktúry vystavenej zhotoviteľom a doručenej objednávateľovi a podpísaním preberacieho protokolu. 
4.	Zhotoviteľ je povinný vyhotoviť faktúry v troch rovnopisoch. Jednotlivé faktúry musia spĺňať zákonné náležitosti daňového dokladu podľa § 72 a § 74 zákona č. 222/2004 Z. z. o dani z pridanej hodnoty v znení neskorších predpisov. 
5.	Lehota splatnosti faktúry je 21 dní od doručenia úplnej faktúry objednávateľovi.
6.	V prípade, že faktúra nebude obsahovať náležitosti uvedené v tejto zmluve, je objednávateľ oprávnený vrátiť ju zhotoviteľovi na doplnenie; v takom prípade začne plynúť nová lehota splatnosti doručením opravenej faktúry objednávateľovi.

IV.
Možnosť a spôsob úpravy ceny
	
1.	Cena za tovar a práce bude upravená pokiaľ sa počas dodania tovarov a prác zmení rozsah tovarov a prác, z dôvodu naviac prác nevyhnutných pre plnenie zmluvy, prípadne zníženia rozsahu tovarov a prác (menej práce) po vzájomnom odsúhlasení zmluvných strán a uzavretí písomného dodatku k zmluve.
2.	Vykonanie prípadných naviac prác bude dodávateľ účtovať za jednotkové ceny, ktoré sú uvedené v ocenenom výkaze výmer. V prípade, že niektoré naviac práce sa týmto spôsobom nedajú oceniť, použije sa vzájomne odsúhlasená kalkulácia, ktorej návrh vypracuje dodávateľ.
3.	Za menej práce sa budú považovať práce, ktoré dodávateľ nevykoná z dôvodu, že v priebehu dodania tovarov a prác sa ukáže ich nepotrebnosť. Tieto nevykonané práce budú predmetom odpočtu z ceny za tovar a práce.
4.	Cena tovarov a prác môže byť zmenená len v prípadoch a spôsobom uvedeným v tomto článku, a to formou písomných dodatkov.
5.	Potrebu vykonania naviac prác oznámi dodávateľ objednávateľovi vopred pred ich začatím, písomným zápisom v stavebnom denníku. K ich vykonaniu dodávateľ pristúpi bezodkladne po nadobudnutí účinnosti dodatku k tejto zmluve, ktorý bude podpísaný oboma zmluvnými stranami. Dodávateľ nie je v omeškaní s dodaním tovarov a prác po dobu odsúhlasenia dodatku na naviac práce.
6.	Prípadné úpravy rozsahu dodania tovarov a prác nevyhnutné pre plnenie predmetu, ktoré v konečnom dôsledku po vzájomnej kompenzácii nebudú mať vplyv na zmenu ceny za tovary a práce, budú zaznamenané v stavebnom denníku. K ich vykonaniu pristúpi dodávateľ po odsúhlasení objednávateľom.

Čl. V.
Záruka a zodpovednosť za vady

1.	Dodávateľ zodpovedá za to, že dielo je vykonané a dodané podľa podmienok dohodnutých v tejto zmluve, a že počas záručnej doby dvoch rokov odo dňa protokolárneho odovzdania a prevzatia diela bude mať vlastnosti dohodnuté v tejto zmluve.
2.	Dodávateľ sa zaväzuje, že na vyzvanie objednávateľa odstráni bez zbytočného odkladu prípadné vady zistené počas vykonávania diela, najneskôr do 15 dní od oprávnenej reklamácie objednávateľa.
3.	Objednávateľ má právo prezrieť dodané dielo a v prípade, že bude  mať zjavné vady, reklamovať ich u zhotoviteľa bez zbytočného odkladu. Ostatné vady môže objednávateľ reklamovať vtedy, ak boli spôsobené porušením povinnosti dodávateľa. Objednávateľ má v prípade vád diela právo na bezplatné odstránenie vád zvolaním reklamačného konania, v ktorom bude dohodnutá obojstranne primeraná lehota na vykonanie opravy diela, resp. jeho príslušnej časti.

Čl. VI.
Osobitné ustanovenia
1.	Dodávateľ sa zaväzuje zachovávať mlčanlivosť o všetkých skutočnostiach, s ktorými sa oboznámil pri vykonávaní diela a bez súhlasu objednávateľa ich neposkytne tretej osobe. 
2.	V prípade porušenia alebo nedodržania povinností podľa bodu 2. tohto článku zmluvy je objednávateľ oprávnený požadovať od dodávateľa zmluvnú pokutu vo výške 1000 EUR za každý prípad porušenia. 

Čl. VII.
Sankcie

1.	V prípade omeškania dodávateľa s dodaním diela z dôvodu na jeho strane, je dodávateľ povinný zaplatiť objednávateľovi zmluvnú pokutu vo výške 0,05% z ceny diela za každý, aj začatý deň omeškania. Zaplatením zmluvnej pokuty objednávateľovi nezaniká právo na náhradu škody spôsobenej dodávateľom porušením jeho povinností podľa tejto zmluvy. 
2.	V prípade omeškania objednávateľa s úhradou ceny za dielo, je dodávateľ oprávnený uplatniť si u objednávateľa úrok z omeškania v zákonnej výške (§ 369, § 369a  Obchodného zákonníka  a Nariadenia vlády č. 21/2013 Z.z. ), za každý aj začatý deň omeškania.

Čl. VIII.
Skončenie zmluvného vzťahu
1.	Zmluvné strany sa dohodli, že zmluvný vzťah môžu skončiť:
a.	písomnou dohodou,
b.	odstúpením od zmluvy.
2.	Odstúpiť od zmluvy môže ktorákoľvek zo zmluvných strán z dôvodu podstatného porušenia ustanovení tejto zmluvy. Odstúpenie musí byť písomné a jeho účinky nastanú okamihom doručenia druhej zmluvnej strane. 
3.	Za podstatné porušenie ustanovení zmluvy sa považuje aj omeškanie dodávateľa s vykonaním  a dodaním diela z dôvodu na jeho strane o viac ako jeden mesiac.

Čl. IX.
Záverečné ustanovenia
1.	Zmluva  nadobúda platnosť dňom podpísania zmluvnými stranami. Zmluva o dielo nadobúda účinnosť deň po zverejnení na webovom sídle objednávateľa.
2.	Zmluvné strany sú si vedomé skutočnosti, že táto zmluva a všetky jej prípadné dodatky budú zverejnené na webovom sídle správcu programu eeagrants.sk a norwaygrants.sk. 
3.	Akékoľvek zmeny a doplnenia zmluvy musia byť vykonané vo forme očíslovaných písomných dodatkov, inak sú neplatné.
4.	Práva a povinnosti zmluvných strán, pokiaľ nie sú touto zmluvou výslovne upravené, sa riadia príslušnými ustanoveniami Obchodného zákonníka.
5.	Zmluva je vyhotovená v štyroch rovnopisoch, z ktorých dva rovnopisy sú pre objednávateľa a dva rovnopisy pre zhotoviteľa.
6.	Zmluvné strany vyhlasujú a svojimi podpismi potvrdzujú, že táto zmluva nebola uzavretá v tiesni, ani za nápadne nevýhodných podmienok, že jej jednotlivým ustanovenia porozumeli, tieto sú prejavom ich skutočnej, vážnej a slobodnej vôle a zaväzujú sa ich dobrovoľne plniť.

Príloha č. 1 Technická dokumentácia dopravného značenia ku kultúrnym a turistickým cieľom Košického samosprávneho kraja

V Košiciach dňa ............................. 	V ............................ dňa .............................

Objednávateľ:	Zhotoviteľ:

	...................................................	 	...................................................
                JUDr. Zdenko Trebuľa			
                        predseda